Paġna IL-QORTI TAL-AWDITURI TAL-UNJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea u, b'mod partikolari, l-Artikolu 322(1) tiegħu; Wara li kkunsidrat it-talba tal-Kunsill tad-9 ta' Lulju 2018 għal opinjoni dwar il-proposta msemmija hawn fuq; Billi l-objettiv tal-proposta huwa li għadd ta' strumenti jiġu integrati fi ħdan strument wieħed wiesa', biex b'hekk tinħoloq opportunità għar-razzjonalizzazzjoni tas-sistemi ta' ġestjoni u sorveljanza, u b'hekk jitnaqqas il-piż amministrattiv għall-partijiet ikkonċernati; ADOTTAT L-OPINJONI LI ĠEJJA: tiġbor flimkien bosta programmi u strumenti (baġitarji u barra mill-baġit) fi strument wieħed; tinkludi programmi ġeografiċi, programmi tematiċi u azzjonijiet ta' rispons rapidu; tinkludi ħafna forom differenti ta' finanzjament (għotjiet, kuntratti ta' akkwist, appoġġ baġitarju, kontribuzzjonijiet lil fondi fiduċjarji, strumenti finanzjarji, garanziji baġitarji, finanzjament imħallat u ħelsien mid-dejn). Dan jagħmel lill-istrument NDICI strument komprensiv u kumpless ħafna. Il-premessi jenfasizzaw l-importanza tal-ugwaljanza bejn is-sessi u l-għoti tas-setgħa lin-nisa, it-tibdil fil-klima, il-migrazzjoni u l-organizzazzjonijiet tas-soċjetà ċivili. Madankollu, l-ugwaljanza bejn is-sessi u t-tibdil fil-klima ma jissemmewx b'mod espliċitu fl-objettivi speċifiċi fl-Artikolu 3(2). L-Artikolu 11 tal-Proposta jintroduċi għadd ta' prinċipji ta' programmazzjoni, li jindirizzaw esklussivament il-programmi ġeografiċi. Għalkemm min-natura tagħhom huwa ċar li xi wħud mill-prinċipji japplikaw biss għal dan it-tip ta' programmi (eż. fir-rigward tas-sinkronizzazzjoni tal-perjodu ta' programmazzjoni maċ-ċikli ta' strateġija tal-pajjiżi sħab), oħrajn ma japplikawx esklussivament għall-programmi ġeografiċi. Eżempju ta' dan huwa l-prinċipju li jenħtieġ li d-dokumenti ta' programmazzjoni għall-programmi ġeografiċi jkunu bbażati fuq ir-riżultati (l-Artikolu 11(5)); fil-fehma tagħna, jenħtieġ li dan japplika wkoll għall-programmi tematiċi. L-Artikolu 11(1) tal-Proposta jappella għal djalogu bejn l-Unjoni, l-Istati Membri u l-pajjiżi sħab, bil-ħsieb li jipprogrammaw azzjoni. Madankollu, aħna ma nsibux referenza għal dan id-djalogu, la fid-deskrizzjoni tal-proċess ta' adozzjoni, approvazzjoni, emendar u/jew eżaminar tal-programmi indikattivi pluriennali (MIPs) (l-Artikolu 14), u lanqas fid-definizzjoni tal-kontenuti tad-dokumenti ta' programmazzjoni (l-Artikoli 12 u 13), eż. l-inklużjoni ta' referenza għall-partijiet ikkonċernati prinċipali kkonsultati matul il-proċedura ta' programmazzjoni. Il-formulazzjoni tan-Numri 3 u 4 tal-Artikolu 14 tvarja biss minħabba li waħda tindirizza programmi ġeografiċi (in-Numru 3), filwaqt li l-oħra tindirizza programmi tematiċi (in-Numru 4), bħalma tagħmel il-parti finali tan-Numru 3 (li tinkludi wkoll "wara sitwazzjoni ta' kriżi jew ta' wara kriżi"). L-Anness jinkludi suġġeriment għal riformulazzjoni. L-Artikolu 15 jittratta r-"riżervi għall-isfidi u l-prijoritajiet emerġenti". Mhuwiex ċar għalfejn dan l-artikolu jaqa' taħt "Programmazzjoni" (il-Kapitolu I). Il-Proposta tiddedika kapitolu separat għal "Dispożizzjonijiet speċifiċi għall-Viċinat", li jikkonsisti minn tliet artikoli relatati mal-programmazzjoni. L-istruttura proposta tagħmel il-Proposta aktar diffiċli biex tinqara. L-Artikolu 16(2) huwa relatat mal-prinċipji ta' programmazzjoni għal "Viċinat". Għalkemm il-kontenut ta' dan il-paragrafu huwa dwar prinċipji ta' programmazzjoni, l-Artikolu huwa intitolat "Dokumenti ta' programmazzjoni". Dan mhuwiex skont l-istruttura applikata fil-Kapitolu I, fejn Prinċipji ta' Programmazzjoni (l-Artikolu 11) u Dokumenti ta' Programmazzjoni (l-Artikolu 12) jaqgħu taħt Artikoli separati. L-Artikolu 16(2) jiddikjara "B'deroga mill-Artikolu 11(2)...". Madankollu, il-kontenut taż-żewġ paragrafi u l-kriterji tal-pajjiż sieħeb użati għall-programmazzjoni huma parzjalment simili. Fl-Artikolu 17, il-Kummissjoni tipproponi "approċċ ibbażat fuq il-prestazzjoni". Madankollu, dan huwa relatat biss ma' pajjiżi tal-"Viċinat", fis-sens li huma biss għandhom karatteristiki li jistgħu jitqabblu bl-użu ta' indikaturi tal-prestazzjoni. Meta mqabbla mal-qafas eżistenti, il-Proposta tinkludi lista sinifikattivament aktar sempliċi tat-tipi ta' miżuri li jistgħu jiġu adottati (individwali, speċjali, ta' appoġġ u miżuri ta' assistenza eċċezzjonali). Fil-fehma tagħna, deskrizzjoni ta' (xi wħud) mis-sitwazzjonijiet li fihom iridu jiġu adottati miżuri individwali tagħmel il-proposta aktar ċara. L-Artikolu 19(4) jikkonċerna miżuri ta' assistenza eċċezzjonali. B'analoġija mal-miżuri ta' appoġġ, li huma rregolati minn artikolu speċifiku wieħed (l-Artikolu 20), jenħtieġ li l-miżuri ta' assistenza eċċezzjonali jiġu ttrattati f'artikolu separat, peress li huma eċċezzjonali. L-Artikolu 25 tal-Proposta jmur lil hinn mir-Regolament Finanzjarju billi: jippermetti li approprjazzjonijiet ta' impenn u ta' pagament mhux użati jkunu jistgħu jiġu riportati awtomatikament u impenjati sal-31 ta' Diċembru tas-sena finanzjarja ta' wara; jerġa' jagħmel disponibbli dawk l-approprjazzjonijiet ta' impenn li jikkorrispondu għall-ammont ta' diżimpenji li jkunu saru b'riżultat ta' nuqqas ta' implimentazzjoni totali jew parzjali ta' azzjoni; jintroduċi deroga mill-Artikolu 209(3) tar-Regolament Finanzjarju dwar il-pagamenti mill-ġdid u d-dħul iġġenerati minn strument finanzjarju. Fil-memorandum ta' spjegazzjoni, il-Kummissjoni tiddikjara li dawn id-dispożizzjonijiet huma meħtieġa biex jiġu importati l-flessibbiltajiet tal-FEŻ, jiġifieri fondi mhux allokati u multiannwalità. Meta jsiru eċċezzjonijiet għar-Regolament Finanzjarju, dan jintroduċi element ta' kumplessità addizzjonali meta tiġi applikata l-leġiżlazzjoni. L-Artikolu 25(1) jinkludi d-dispożizzjoni li l-"ammont riportat għandu jintuża l-ewwel fis-sena finanzjarja ta' wara". Madankollu, l-Artikolu 12(2) tar-Regolament Finanzjarju jiddikjara li l-istituzzjoni "għandha l-ewwel tagħmel użu mill-approprjazzjonijiet awtorizzati għas-sena finanzjarja kurrenti u ma għandhiex tagħmel użu mill-approprjazzjonijiet li jiġu riportati sakemm l-oħrajn ikunu għadhom ma ġewx eżawriti". Id-dispożizzjonijiet tal-Artikolu 25 jipprovdu aktar flessibbiltà fl-implimentazzjoni tal-baġit tal-istrument NDICI. Madankollu, l-impatt ta' flessibbiltà akbar fuq il-ġestjoni tal-fondi jrid jiġi vvalutat, billi hemm il-potenzjal ta' telf ta' obbligu ta' rendikont, jiġifieri inqas responsabbiltà għall-ġestjoni xierqa tal-approprjazzjonijiet. Il-Kapitolu IV jiffoka fuq l-EFSD+ u l-Garanzija għall-Azzjoni Esterna. Aħna nosservaw li l-garanzija baġitarja tista' tiġi mmaniġġjata b'mod aktar effiċjenti b'fond komuni ta' proviżjonament. Skont l-Artikolu 26(4), ir-rata ta' proviżjonament għandha tvarja bejn 9 % u 50 %. Għalkemm huwa speċifikat meta għandha tiġi applikata rata ta' proviżjonament ta' 9 %, ma hija pprovduta l-ebda informazzjoni meta għandha tiġi applikata rata ogħla (sa massimu ta' 50 %). L-istrumenti elenkati fl-Artikolu 27(3) jinvolvu diversi riskji. Is-self fil-munita lokali u l-parteċipazzjoni f'ekwità għandhom riskju inerenti għoli ħafna. Pereżempju, il-Faċilità ta' Investiment tal-AKP kellha regoli li jillimitaw il-parteċipazzjoni f'ekwità għal parteċipazzjonijiet minoritarji bla dritt ta' kontroll. Barra minn hekk, kien hemm ukoll limiti ta' esponiment għall-parteċipazzjoni f'ekwità u għas-self f'munita lokali (mhux aktar minn 20 % tad-dotazzjoni totali). Jenħtieġ li ftehimiet operazzjonali jinkludu dispożizzjonijiet simili. Il-Premessa 35 tal-Proposta tiddikjara li jenħtieġ li l-garanzija tiġi pprezzata sabiex jiġu evitati distorsjonijiet tas-suq. B'mod simili, l-Artikolu 209(2)(c) tar-Regolament Finanzjarju jiddikjara li r-remunerazzjoni tal-garanziji għall-azzjoni esterna ma għandhiex tfixkel il-kompetizzjoni fis-suq intern. L-Artikolu 29(3)(d) tal-Proposta jistipula li jenħtieġ li l-ftehimiet tal-Garanzija għall-Azzjoni Esterna jkunu jinkludu "r-remunerazzjoni tal-garanzija", iżda tista' tiġi inkluża kjarifika biex jiġi enfasizzat li d-distorsjonijiet tas-suq għandhom jiġu evitati. Barra minn hekk, il-Proposta ma tinkludix informazzjoni dwar kif jenħtieġ li l-garanzija tiġi pprezzata u taħt liema ċirkustanzi hija tista' tiġi ssussidjata. Fi ftehimiet operazzjonali, hija meħtieġa aktar kjarifika dwar kif jenħtieġ li l-garanzija tiġi pprezzata u taħt liema ċirkustanzi hija tista' tiġi ssussidjata. It-terminoloġija tintuża b'mod inkonsistenti, eż. assistenza finanzjarja, assistenza makrofinanzjarja, u self ta' assistenza makrofinanzjarja. L-Artikolu 31, "Monitoraġġ u rappurtar", jirreferi prinċipalment għall-istrument; l-Artikolu 32, "Evalwazzjoni", jittratta biss kif dan jiġi evalwat. Il-Proposta ma tiddistingwix bejn l-evalwazzjoni tal-istrument u l-evalwazzjoni ta' azzjonijiet. L-Artikolu 31(2) tal-Proposta jistipula li "l-progress fir-rigward tar-riżultati mistennija għandu jiġi mmonitorjat fuq il-bażi ta' indikaturi ċari, trasparenti u, fejn ikun xieraq, miżurabbli". L-indikaturi jistgħu jkunu kwantitattivi jew kwalitattivi, iżda jenħtieġ li dejjem ikunu jistgħu jitkejlu sabiex ikunu utli. Għalhekk, jenħtieġ li "fejn ikun xieraq" titħassar. L-Anness VII tal-Proposta jipprovdi lista ta' indikaturi ewlenin tal-prestazzjoni biex "tgħin fil-kejl tal-kontribut tal-Unjoni biex jinkisbu l-għanijiet speċifiċi tagħha". Xi wħud mill-indikaturi ewlenin tal-prestazzjoni jirreferu għal bosta objettivi speċifiċi, filwaqt li għal indikaturi oħra, mhuwiex ċar għal liema objettiv speċifiku huma japplikaw. Fil-każ ta' objettivi speċifiċi oħra, ma hemmx indikaturi. Fl-Istrateġija tagħna għall-2018-2020, aħna indikajna l-għan tagħna li nagħmlu tranżizzjoni lejn "impenn ta' attestazzjoni" għad-Dikjarazzjoni ta' Assigurazzjoni tagħna. Madankollu, aħna nosservaw li d-dispożizzjonijiet tal-Proposta attwali mhumiex suffiċjenti biex jipprevedu li s-sistemi ta' ġestjoni u kontroll ikunu jinkludu qafas ta' kontroll intern imfassal b'mod li jippermetti li l-Qorti tkompli bit-tranżizzjoni lejn impenn ta' attestazzjoni. Din l-Opinjoni ġiet adottata mill-Qorti tal-Awdituri fil-Lussemburgu, fil-laqgħa tagħha tat-13 ta' Diċembru 2018. Is-suġġerimenti għall-abbozzar li ġejjin jirriflettu xi kunsiderazzjonijiet li jitqajmu f'din l-Opinjoni - iżda mhux kollha. Hija r-responsabbiltà tal-leġiżlaturi li jieħdu kont ta' dawn il-punti u li jinkorporawhom fl-artikoli xierqa tar-Regolament propost. L-Unjoni għandha tappoġġa, kif xieraq, l-implimentazzjoni ta' kooperazzjoni u djalogu bilaterali, reġjonali u multilaterali, ftehimiet ta' sħubija u kooperazzjoni triangolari. Jenħtieġ li t-terminu "kooperazzjoni triangolari" jiġi speċifikat. Il-programmi indikattivi pluriennali għall-programmi ġeografiċi jistgħu jiġu rieżaminati fejn ikun meħtieġ għall-implimentazzjoni effettiva, b'mod partikolari fejn ikun hemm bidliet sostanzjali fil-qafas ta' politika msemmi fl-Artikolu 7 jew wara sitwazzjoni ta' kriżi jew ta' wara kriżi. Il-programmi indikattivi pluriennali għall-programmi tematiċi jistgħu jiġu rieżaminati fejn ikun meħtieġ għall-implimentazzjoni effettiva, b'mod partikolari fejn ikun hemm bidliet sostanzjali fil-qafas ta' politika msemmi fl-Artikolu 7. Għal raġunijiet imperattivi ta' urġenza debitament ġustifikati jew theddid immedjat għad-demokrazija, l-istat tad-dritt, id-drittijiet tal-bniedem jew il-libertajiet fundamentali, il-Kummissjoni tista' temenda l-programmi indikattivi pluriennali msemmija fl-Artikoli 12 u 13 ta' dan ir-Regolament b'atti ta' implimentazzjoni skont il-proċedura ta' urġenza msemmija fl-Artikolu 35(4). B'mod indikattiv 10 % tal-pakkett finanzjarju stabbilit fl-Artikolu 4(2)(a) biex jissupplimenta l-allokazzjonijiet finanzjarji għall-pajjiżi msemmija fl-Artikolu 12 għandu jiġi allokat lill-pajjiżi sħab elenkati fl-Anness I sabiex jimplimentaw l-approċċ ibbażat fuq il-prestazzjoni. L-allokazzjonijiet ibbażati fuq il-prestazzjoni għandhom jiġu deċiżi fuq il-progress tagħhom lejn id-demokrazija, id-drittijiet tal-bniedem, l-istat tad-dritt, il-kooperazzjoni dwar il-migrazzjoni, il-governanza ekonomika u r-riformi. Il-progress tal-pajjiżi sħab għandu jiġi valutat kull sena. L-appoġġ baġitarju kif imsemmi fil-punt (c) tal-paragrafu 1, inkluż permezz ta' kuntratti ta' prestazzjoni ta' riforma strutturali, għandu jkun ibbażat fuq is-sjieda tal-pajjiż, l-akkontabbiltà reċiproka u impenji kondiviżi għall-valuri universali, id-demokrazija, id-drittijiet tal-bniedem u l-istat tad-dritt u għandu l-għan li jsaħħaħ is-sħubijiet bejn l-Unjoni u l-pajjiżi sħab. Għandu jinkludi djalogu msaħħaħ ta' politika, tisħiħ tal-kapaċitajiet, u governanza mtejba, li jikkomplementaw l-isforzi tal-isħab biex jiġbru aktar u jonfqu aħjar bil-għan li jappoġġaw it-tkabbir ekonomiku sostenibbli u inklużiv u l-impjiegi u l-qerda tal-faqar. Kwalunkwe deċiżjoni biex jiġi pprovdut appoġġ baġitarju għandha tkun ibbażata fuq politiki ta' appoġġ baġitarju miftehma mill-Unjoni, sett ċar ta' kriterji ta' eliġibbiltà u evalwazzjoni bir-reqqa tar-riskji u l-benefiċċji. Kwalunkwe deċiżjoni biex jiġi pprovdut appoġġ baġitarju għandha tkun ibbażata fuq politiki ta' appoġġ baġitarju miftehma mill-Unjoni, sett ċar ta' kriterji ta' eliġibbiltà u evalwazzjoni bir-reqqa tar-riskji u l-benefiċċji. L-appoġġ baġitarju għandu jiġi differenzjat b'mod li jwieġeb aħjar għall-kuntest politiku, ekonomiku u soċjali tal-pajjiż sieħeb, b'kont meħud tas-sitwazzjonijiet ta' fraġilità. Meta tipprovdi appoġġ baġitarju skont l-Artikolu 236 tar-Regolament Finanzjarju, il-Kummissjoni għandha tiddefinixxi b'mod ċar u timmonitorja l-kriterji għall-kondizzjonalità tal-appoġġ baġitarju, inkluż il-progress fir-riformi u t-trasparenza, u għandha tappoġġa l-iżvilupp tal-kontroll parlamentari, il-kapaċitajiet nazzjonali ta' awditjar u ż-żieda fit-trasparenza u l-aċċess pubbliku għall-informazzjoni. L-iżborż tal-appoġġ baġitarju għandu jkun ibbażat fuq indikaturi li juru li jkun qiegħed isir progress sodisfaċenti sabiex jintlaħqu l-għanijiet miftehma mal-pajjiż sieħeb. L-istrumenti finanzjarji skont dan ir-Regolament jistgħu jieħdu forom, bħal self, garanziji, ekwità jew kważi ekwità, investimenti jew parteċipazzjonijiet, u strumenti għall-kondiviżjoni tar-riskji, kull meta jkun possibbli u skont il-prinċipji stabbiliti fl-Artikolu 209(1) tar-Regolament Finanzjarju taħt it-tmexxija tal-BEI, istituzzjoni finanzjarja Ewropea multilaterali, bħall-Bank Ewropew għar-Rikostruzzjoni u l-Iżvilupp, jew istituzzjoni finanzjarja Ewropea bilaterali, bħal banek bilaterali tal-iżvilupp, possibbilment magħquda ma' forom addizzjonali oħra ta' appoġġ finanzjarju, kemm mill-Istati Membri kif ukoll minn terzi persuni. Il-kontribuzzjonijiet għall-istrumenti finanzjarji tal-Unjoni skont dan ir-Regolament jistgħu jsiru mill-Istati Membri kif ukoll minn kwalunkwe entità msemmija fl-Artikolu 62(1)c) tar-Regolament Finanzjarju. Il-kontribuzzjonijiet għall-istrumenti finanzjarji tal-Unjoni skont dan ir-Regolament jistgħu jsiru mill-Istati Membri kif ukoll minn kwalunkwe entità msemmija fl-Artikolu 62(1)c) tar-Regolament Finanzjarju. Dawn l-istrumenti finanzjarji jistgħu jinġabru f'faċilitajiet għall-għanijiet tal-implimentazzjoni u tar-rappurtar. Il-finanzjament mill-Unjoni ma għandux jiġġenera jew jattiva l-ġbir ta' taxxi, dazji jew imposti speċifiċi. It-taxxi, dazji u imposti debitati mill-pajjiżi sħab, jistgħu jkunu eliġibbli għall-finanzjament skont dan ir-Regolament. L-EFSD+ u l-Garanzija għall-Azzjoni Esterna jistgħu jappoġġaw operazzjonijiet ta' finanzjament u ta' investiment f'pajjiżi sħab fiż-żoni ġeografiċi msemmija fl-Artikolu 4(2). Il-proviżjonament tal-Garanzija għall-Azzjoni Esterna għandu jiġi ffinanzjat mill-baġit tal-programmi ġeografiċi rilevanti stabbiliti fl-Artikolu 6(2)(a) u għandu jiġi ttrasferit fil-fond komuni ta' proviżjonament. L-EFSD+ u l-Garanzija għall-Azzjoni Esterna jistgħu wkoll jappoġġaw operazzjonijiet f'benefiċjarji elenkati fl-Anness I tar-Regolament IPA III. Il-finanzjament għal dawn l-operazzjonijiet taħt l-EFSD+ u għall-proviżjonament tal-Garanzija għall-Azzjoni Esterna għandu jiġi ffinanzjat mir-Regolament IPA. Il-proviżjonament tal-Garanzija għall-Azzjoni Esterna għal self lil pajjiżi terzi msemmija fl-Artikolu 10(2) tar-Regolament EINS għandu jiġi ffinanzjat mir-Regolament EINS. Hemm nuqqas ta' informazzjoni rigward x'se jsir eż. bid-dħul u bi kwalunkwe pagament riċevut mill-Unjoni f'konformità mal-ftehimiet ta' garanzija jew ta' self, b'ammonti rkuprati minn debituri f'kontumaċja, b'redditi fuq l-investimenti tar-riżorsi miżmuma fil-fond komuni ta' proviżjonament. Lanqas ma hemm informazzjoni rigward l-ispejjeż involuti. Il-proviżjonament imsemmi fl-Artikolu 211(2) tar-Regolament Finanzjarju għandu jiġi kostitwit fuq il-bażi tal-obbligazzjonijiet pendenti totali tal-Unjoni li jirriżultaw minn kull operazzjoni, inklużi l-operazzjonijiet iffirmati qabel l-2021 u ggarantiti mill-Unjoni. L-ammont annwali ta' proviżjonament meħtieġ jista' jiġi kostitwit matul perjodu sa seba' snin. Jidher li l-Artikolu 211(6) u l-Artikolu 211(7) tar-Regolament Finanzjarju ma ttiħdux inkunsiderazzjoni, minkejja li huma importanti ħafna. Aħna nemmnu li jenħtieġ li l-Kummissjoni tinforma lill-Parlament Ewropew u lill-Kunsill immedjatament, u jenħtieġ li tipproponi miżuri ta' rikostituzzjoni adegwati fejn pajjiż li jirċievi assistenza finanzjarja mill-UE jonqos milli jħallas fuq maturità. Id-dispożizzjonijiet tal-Artikolu 209(3) u tal-Artikolu 209(4) tar-Regolament Finanzjarju ttieħdu inkunsiderazzjoni b'mod korrett fil-proposta? Ara wkoll l-Artikolu 29(6) hawn taħt. Il-bilanċ tal-assi sal-31 ta' Diċembru 2020 fil-Fond ta' Garanzija tal-EFSD u fil-fond ta' Garanzija għall-azzjonijiet esterni stabbiliti rispettivament mir-Regolament UE 2017/1601 tal-Parlament Ewropew u tal-Kunsill u r-Regolament tal-Kunsill (KE, Euratom) Nru 480/2009 għandu jiġi ttrasferit fil-fond komuni ta' proviżjonament għall-iskop ta' proviżjonament tal-operazzjonijiet rispettivi tiegħu taħt l-istess garanzija unika prevista fil-paragrafu 4 ta' dan l-Artikolu. Il-Garanzija għall-Azzjoni Esterna għandha tappoġġa l-operazzjonijiet ta' finanzjament u ta' investiment konformi mal-kundizzjonijiet stabbiliti fil-punti minn (a) sa (c) tal-Artikolu 209(2) tar-Regolament Finanzjarju u li: Irid jiġi nnutat li dan mhuwiex f'konformità mal-Artikolu 219(3) tar-Regolament Finanzjarju, billi mhuwiex inkluż il-punt (d) li jsemmi l-ingranaġġ u l-effett multiplikatur tal-garanziji baġitarji. Dan tħalla barra bi żball? jassiguraw il-komplementarjetà ma' inizjattivi oħra; ikunu ekonomikament u finanzjarjament vijabbli, b'kont dovut tal-appoġġ u l-kofinanzjament possibbli mis-sħab pubbliċi u privati fil-proġett, filwaqt li jitqiesu l-ambjent operattiv u l-kapaċitajiet speċifiċi tal-pajjiżi identifikati bħala li għaddejjin minn fraġilità jew kunflitt, il-Pajjiżi l-Anqas Żviluppati u l-pajjiżi fqar b'ħafna dejn, li jistgħu jibbenefikaw minn termini aġevoli; ikunu teknikament vijabbli u sostenibbli minn perspettiva soċjali u ambjentali. Il-kontropartijiet eliġibbli għandhom jikkonformaw mar-regoli u l-kundizzjonijiet previsti fl-Artikolu 62(2)(c) tar-Regolament Finanzjarju. Fil-każ ta' korpi rregolati mid-dritt privat ta' Stat Membru jew pajjiż terz li jkun ikkontribwixxa għall-Garanzija għall-Azzjoni Esternza skont l-Artikolu 28 ta' dan ir-Regolament, għandha tingħata preferenza lil dawk il-korpi li jiżvelaw informazzjoni relatata mal-kriterji ambjentali, soċjali u tal-governanza korporattiva. Stati Membri, pajjiżi terzi u terzi persuni oħra jistgħu jikkontribwixxu għall-Fond ta' Garanzija għall-Azzjoni Esterna. B'deroga mit-tieni subparagrafu tal-Artikolu 218(2) tar-Regolament Finanzjarju, il-partijiet kontraenti għall-Ftehim dwar iż-Żona Ekonomika Ewropea jistgħu jikkontribwixxu fil-forma ta' garanziji jew flus. L-artikolu rilevanti tar-RF juża l-kelma "jistgħu", allura mhuwiex ċar għalfejn tinħtieġ deroga. Il-kontribuzzjoni minn pajjiżi terzi għajr il-partijiet kontraenti taż-Żona Ekonomika Ewropea u minn terzi persuni oħra għandha tkun fil-forma ta' flus u tkun soġġetta għall-approvazzjoni mill-Kummissjoni. Il-Kummissjoni għandha tinforma lill-Parlament Ewropew u lill-Kunsill mingħajr dewmien dwar il-kontribuzzjonijiet ikkonfermati. B'talba tal-Istati Membri, il-kontribuzzjonijiet tagħhom jistgħu jiġu allokati għall-bidu ta' azzjonijiet f'reġjuni, pajjiżi, setturi jew twieqi ta' investiment eżistenti speċifiċi. Il-kontribuzzjonijiet fil-forma ta' garanzija ma għandhomx jaqbżu l-50 % tal-ammont imsemmi fl-Artikolu 26(2) ta' dan ir-Regolament. Il-Garanzija għall-Azzjoni Esterna tista' tkopri: Il-Garanzija għall-Azzjoni Esterna tista' tkopri: għall-istrumenti tad-dejn, il-kapital u l-imgħax kollu u l-ammonti dovuti lill-kontroparti eliġibbli magħżula, iżda li din ma tkunx irċeviet f'konformità mat-termini tal-operazzjonijiet ta' finanzjament wara li jkun seħħ avveniment ta' inadempjenza; għall-istrumenti tad-dejn, il-kapital u l-imgħax kollu u l-ammonti dovuti lill-kontroparti eliġibbli magħżula, iżda li din ma tkunx irċeviet f'konformità mat-termini tal-operazzjonijiet ta' finanzjament wara li jkun seħħ avveniment ta' inadempjenza; għall-investimenti ta' ekwità, l-ammonti investiti u l-kostijiet ta' finanzjament assoċjati magħhom; għall-investimenti ta' ekwità, l-ammonti investiti u l-kostijiet ta' finanzjament assoċjati magħhom; għal operazzjonijiet ta' finanzjament u investiment oħrajn imsemmija fl-Artikolu 27(2), l-ammonti użati u l-kostijiet ta' finanzjament assoċjati magħhom; l-infiq u l-kostijiet ta' rkupru rilevanti kollha relatati ma' avveniment ta' inadempjenza, sakemm ma jkunux tnaqqsu mir-rikavati tal-irkupru. l-infiq u l-kostijiet ta' rkupru rilevanti kollha relatati ma' avveniment ta' inadempjenza, sakemm ma jkunux tnaqqsu mir-rikavati tal-irkupru. 6. (b) l-obbligu finanzjarju pendenti għall-Unjoni, li jirriżulta mill-operazzjonijiet EFSD+ ipprovduti lill-kontropartijiet eliġibbli u l-operazzjonijiet ta' finanzjament u investiment tagħhom, diżaggregati skont l-operazzjonijiet individwali. 6. (b) Ma hemmx konformità sħiħa mal-Artikolu 219(6) tar-Regolament Finanzjarju. Il-Kummissjoni għandha timmonitorja l-azzjonijiet tagħha regolarment u tirrieżamina l-progress li jkun sar lejn il-kisba ta' riżultati mistennija u tkopri l-outputs u l-eżiti. Il-Kummissjoni għandha timmonitorja l-azzjonijiet tagħha regolarment u tirrieżamina l-progress li jkun sar lejn il-kisba ta' riżultati mistennija u tkopri l-outputs u l-eżiti. Il-progress fir-rigward tar-riżultati mistennija għandu jiġi mmonitorjat fuq il-bażi ta' indikaturi ċari, trasparenti u, fejn ikun xieraq, miżurabbli. L-għadd ta' indikaturi għandu jkun limitat biex jiffaċilita r-rapportar f'waqtu. Ir-rapport annwali mħejji fl-2021 għandu jinkludi informazzjoni konsolidata mir-rapporti annwali li jirrigwardaw il-perjodu mill-2014 sal-2020 dwar il-finanzjament kollu mir-Regolament imsemmija fl-Artikolu 40(2), inklużi dħul assenjat estern u l-kontribuzzjonijiet għall-fondi fiduċjarji, u joffri diżaggregazzjoni tal-infiq skont il-pajjiż, l-użu tal-istrumenti finanzjarji, l-impenji u l-pagamenti. Ir-rapport għandu jirrifletti t-tagħlimiet ewlenin u s-segwitu għar-rakkomandazzjonijiet tal-eżerċizzji esterni ta' evalwazzjoni li jkunu saru fis-snin preċedenti.